钦定古今图书集成/理学汇编/文学典/第199卷 > 《题意可诗后》前人
## 钦定古今图书集成/理学汇编/文学典/第199卷 > 《题意可诗后》前人

宁律不谐而不使句弱，用字不工，不使语俗，此庾开
府之所长也。然有意于为诗也。至于渊明，则所谓不
烦绳削而自合。虽然，巧于斧斤者多疑其拙，窘于检
幅者辄病其放。孔子曰：“甯武子其智可及也，其愚不
可及也。渊明之拙与放，岂可为不知者道哉！”道人曰：
“如我按指，海印发光；汝暂举心，尘劳先起。”说者曰：“若
以法眼观，无俗不真；若以世眼观，无真不俗。渊明之
诗，要当与一丘一壑者共之耳。”